पाएं अपने शहर की ताज़ा ख़बरें और फ्री ई-पेपरडाउनलोड करें
गढ़वा जिला कांग्रेस की ओर से कोविड-19 के दौरान लोगों को राहत पहुंचाने को लेकर समनव्य समिति का गठन किया गया है। समिति में शामिल सदस्य जिले के सभी प्रखंडों में समन्वय स्थापित कर स्वास्थ्य सेवाओं व राहत सामग्रियों की रिपोर्ट जिला कार्यालय को देगें। इस संबंध में जिलाध्यक्ष अरविंद कुमार तूफानी ने कहा कि प्रदेश अध्यक्ष डॉ रामेश्वर उरांव के निर्देश पर समन्वय समिति का गठन किया गया है। साथ ही नियंत्रण कक्ष भी बनाया गया है।
ने कहा कि समिति संवेदनशील होकर राष्ट्रीय आपदा की इस घड़ी में कोविड-19 संक्रमित मरीजों और लोगों की सेवा व सहयोग प्रदान करेंगे। पांच सदस्यीय समिति का संयोजक सुरेंद्र नाथ तिवारी को बनाया गया है। जबकि सत्यनारायण यादव, राजेश कुमार चौबे, उग्रेंद्र नाथ चौबे और मो. अजिज अंसारी को सदस्य बनाया गया है। उन्होंने कहा कि वैश्विक महामारी कोविड के दौरान कांग्रेस के एक-एक कार्यकर्ता लोगों को सहयोग करने के लिए तत्पर हैं। पार्टी हमेशा से ही लोगों की सेवा में आगे रहती है।
कोविड के दौरान लोग काफी डरे व सहमे हुए भी हैं। खासकर ग्रामीण क्षेत्र में लोग समझ नहीं पा रहे हैं। क्या करना चाहिए और क्या नहीं। कांग्रेस कार्यकर्ता उन्हें सहयोग करने के साथ-साथ मार्गदर्शन करने का भी कार्य करेंगे। ताकि उन्हें इस दौरान लोग अपने व अपने परिवार को सुरक्षित रख सकें। सरकार के निर्देशों का हरहाल में पालन करने का भी आह्वान किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn